Enric de Borbon
Enric de Borbon (Pau, 13 de deceme de 1553 - París, 14 de mai de 1610), chafrat Noste Enric en Bearn, que ho rei de Navarra (1572-1610) dab lo nom d’Enric III de Navarra puish rei de França (1589-1610), purmèr rei de França de la branca dita deus Borbon de la dinastia capeciana, dab lo nom d’Enric IV de França. 

Qu’èra lo hilh de Joana de Labrit, regina de Navarra e d’Antòni de Borbon, princi de sang per'mor de descénder deu rei Loís IX de França (). Peu son pair qu’eretè deus sons drets au tròne de França en aplicacion de la lei salica e arron deus regnats e de las morts successivas deus tres hilhs deu rei Enric II de França.

Testimòni e actor de las guèrras de religion, que cambiè nau vegadas de religion. Que ho capdau deu partit protestant, que’s convertí un darrèr còp au catolicisme entà poder pujar suu tròne de França (en deishant lo reiaume de Navarra, gavidat per Bearn devath la regéncia de la soa sòr), qu’avó a’s pelejar entà assegurar la soa autoritat, que promulguè l’Edicte de Nantas (qui permetó de fenir las guèrras de religion en autrejant ua cèrta tolerància au protestantisme) en bèth pacificar França e que ho fin finala aucit per François Ravaillac (un fanatic religiós) lo 14 de mai de 1610 a París, carrèra de la Ferronerie.

Istòria modèrna
Istòria de França
Rei de França
Enric Navarra 03
Dinastia dels Borbons
Duc de Borbon
Ostal de Borbon-Vendôme
Duc de Vendôme
Personalitat protestanta
Personalitat de las guèrras de religion
Sièti de La Rochèla (1573)
Batalha d'Arques
Batalha d'Ivry
Sobeiran assassinat
Borbons de França
Personalitat de Nòva França
Cavalièr de la Cambaliga
Personalitat del sègle XVII
Istòria d'Occitània
Comte de Bigòrra
Comte de Fois
Comte de Rodés
Personalitat occitana
Personalitat protestanta occitana
Istòria de Bearn
Sobeiran de Bearn
Enric Navarra 03
Ostal de Labrit
Personalitat bearnesa
Escrivan bearnés
Istòria dels Pirenèus Atlantics
Personalitat dels Pirenèus Atlantics
Naissença en 1553
Naissença a Pau
Decès en 1610
Decès a París
Mòrt assassinat